Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3705

a) Az iskolák széles körének ajánlott KÉK tanterv előzménye a 30 éves múlttal rendelkező Nyelvi és Irodalmi Kommunikációs (NYIK) program, valamint a 20 éves múlttal rendelkező Értékközvetítő- és Képességfejlesztő program (ÉKP). Az ÉKP program akciókutatással keletkezett programcsomag és pedagógia, amelyet Magyarország 40 iskolájában alkalmaznak a következő iskolatípusokban: 8 osztályos általános iskola; 6 osztályos gimnázium; 4 osztályos gimnázium; 8 osztályos gimnázium; szakiskola 9–10. osztály; szakközépiskola 9–12. osztály. Az imént felsorolt iskolatípusok egy iskola keretei között is működhetnek. Amennyiben az ilyen többfunkciójú intézmények általános iskolát és középiskolát együtt működtetnek, abban az esetben az adott intézmények – az ÉKP szempontjából – 12 évfolyamos iskolának számítanak. A KÉK előzményét jelentő ÉKP olyan programcsomaggal rendelkezik, amely rendszeres kísérletezessél és kutatással vált 12 évfolyamra kimunkált tantervvé, pedagógiai programmá, programcsomaggá, és egészült ki még a fentieken kívül pedagógus-továbbképzési programokkal, amelyeknek az akkreditálása a közoktatási akkreditáción (60 óra), de a felsőoktatási akkreditáción (4 félév) is átesett, mindkét továbbképzési forma él és működik. Ezért mondhatjuk, hogy a KÉK kerettanterv előzményének számító ÉKP nem csupán tanterv, nem csupán élő, hálózatszerűen működő iskolai gyakorlat, hanem önálló pedagógiai rendszerként is funkcionáló pedagógiai elmélet és pedagógiai praxis. (A fenti jellemzésben szereplő tantervelméleti kifejezések, kategóriák jelentésére vö. a NAT 2003-hoz készült ”a Nemzeti Alaptanterv alkalmazásának és a programfejlesztő gyakorlatának szótára. A tartalmi szabályozással összefüggő kifejezések, definíciók” című összeállítással. Lásd:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes